EkBass/fiwiki-20250220-pages-articles huggingface dataset:
Svetitskhoveli

Svetitskhovelin katedraali () on katedraali Mtskhetan kaupungissa Georgiassa maan pääkaupungin Tbilisin pohjoispuolella. Se oli maan suurin kirkkorakennus, kunnes Samtavisin katedraali valmistui Tbilisiin. Se sijaitsee aivan Mtskhetan keskustassa lähellä Kura- ja Aragvi-jokien yhtymäkohtaa. == Historia == thumb|250px|Katedraali. Kirkon nimi tarkoittaa ”elämää antavaa pilaria”. Perimätiedon mukaan Kristuksen kaapu on haudattu paikalle: Elioz-niminen georgianjuutalainen oli matkalla Jerusalemissa ja toi kaavun Mtskhetaan. Eliozin sisar Sidonia otti kaavun häneltä, mutta menehtyi uskonnolliseen tunnekuohuun. Kaapua ei saatu irrotettua hänen käsistään ja se haudattiin maahan hänen kanssaan. Sidonian haudalle kasvoi puu, jonka kirkon rakentajat hakkasivat poikki, mutta puu ei kaatunut. Pyhä Nino teki puusta ehjän rukouksen avulla, ja se alkoi kukkia. Toisen version mukaan puu jäi leijumaan ilmaan; eräs versio vuorostaan kertoo, ettei kirkon viimeistä, seitsemättä seetripilaria saatu paikoilleen ennen Ninon rukouksia ja pilarista tuli parantavaa mirhaa. Iberian ensimmäinen kristitty kuningas Mirian III rakensi paikalle 300-luvulla maan ensimmäisen kirkon. Se tuhoutui 420-luvulla ja kuningas Vakhtang I korvasi sen myöhemmin kivisellä kirkolla, jonka jäänteet ovat nähtävillä nykyisen kirkon vasemmalla puolella. Katolikos Melkhisedek I rakennutti nykyisen Svetitskhovelin katedraalin vuosina 1010–1029. Ristinmuotoisen kirkon suunnitteli Arsukisdze-niminen arkkitehti ja siitä tuli Itä-Georgian kuninkaiden hautakirkko, jonne on haudattu esimerkiksi Vakhtang, Erekle II ja Giorgi XII. Timur Lenkin joukot tuhosivat sitä 1300-luvulla, mutta kuningas Aleksandre I restauroi rakennusta vuosina 1413–1440 ja rakensi sen nykyisen kupolin. Katedraalia ympäröi 1700-luvulla rakennettu puolustusmuuri. Nartheksin oikealla puolella on 1300-luvulla rakennettu kappeli, jota sanotaan Pyhän haudan kirkon kopioksi. Svetitskhoveli on otettu vuonna 1994 yhdessä Mtskhetan muiden historiallisten monumenttien kanssa Unescon maailmanperintöluetteloon. == Lähteet == == Aiheesta muualla == Luokka:Georgian kirkot Luokka:Unescon maailmanperintökohteet Georgiassa Luokka:Kivikirkot Luokka:Katedraalit Luokka:Mtskheta-Mtianeti
Jazz Jackrabbit 2

Jazz Jackrabbit 2 on Epic MegaGamesin kehittämä tasohyppelypeli. Peli on julkaistu vuonna Windowsille. Peli on seuraaja Jazz Jackrabbitille. Sen päähenkilönä on pieni vihreä jänis joka kantaa isoa asetta, tehtävänään kukistaa kilpikonna Devan Shell ja pelastaa prinsessa Eva Earlong. Haasteenaan Jazzilla on tällä kertaa pelastaa timantti pahantahtoisen Devan Shellin kynsistä, sillä hän aikoo käyttää sitä aikakonettaan varten muokatakseen historian kulkua pysyvästi. == Pelihahmot== === Jazz === Jazz on pelin nimihahmo, hänet tunnistaa vihreästä turkista, punaisesta otsahihnasta ja sinisestä, kookkaasta aseesta. ==== Jazzin erityiskyvyt ==== * superhyppy - pidettäessä alas-näppäintä pohjassa ja painettaessa hyppynäppäintä, Jazz hyppää korkeammalle nyrkki ojossa, murskaten !-merkkisiä palikoita ja muita esteitä. * propellikorvat - Jazzin ollessa ilmassa, painettaessa hyppynäppäintä useamman kerran, hän pyörittää korviaan kuin helikopterin propelleja. === Spaz === Spaz on Jazzin älynlahjoiltaan vähäinen veli, jonka tunnistaa punaisesta turkista, sinisistä saappaista ja vihreästä aseesta. ==== Spazin erityiskyvyt ==== * karatepotku - pidettäessä alas-näppäintä pohjassa ja painettaessa hyppynäppäintä, Spaz suorittaa potkun, jolla voi tuhota !-merkittyjä palikoita tai vihollisia. Suunta määräytyy mihin suuntaan Spazin kasvot tuolloin osoittavat. * kaksoishyppy - painettaessa hyppynäppäintä kaksi kertaa, Spaz hyppää kaksoishypyn, jonka avulla hän voi päästä korkeammille tasoille. == Pelijaksot == Episodeja on 4, jotka jakautuvat 3 eri maailmaan joista on 2 erilaista tasoa. * Formerly a Prince (Olipa kerran prinssi) Jazzin täytyy löytää tiensä ulos linnasta, ulos kuninkaalliseen puutarhaan ja sieltä Devanin laboratorioon. * Jazz in Time (Jazz ajan matkassa) Tässä Jazz seikkailee läpi viktoriaanisen kauden, päätyy Liisan Ihmemaahan ja löytää itsensä rannalta. * Flashback (Takauma) Jo alkuperäisestä Jazz Jackrabbitista tutut planeetat Diamondus, Tubelectric ja Medivo ovat mukana taas, joko entistä ehompina - tai entistä pahempina. * Funky Monkeys (Apinointia) Viidakon siimeksistä Jazzin pitää koluta tiensä alamaailmojen kylmiin syvyyksiin, löytääkseen Devan rikinkatkuisesta piilopaikastaan ja kukistaa hänet lopullisesti! == Jazz Creation Station == Tässä tasoeditorissa voit luoda ja muokata omia tasojasi pelattavaksi ja jaettavaksi verkossa muille pelaajille. == Kehittäjät == * Pääohjelmoija: Arjan Brussee * Ohjelmointi: Michiel Ouwehand * Taide ja suunnittelu: Nick Stadler * Suunnittelu, tuotanto: Cliff Bleszinski * Musiikki: Alexander Brandon * Elokuvalliset animaatiot: Dean Dodrill * Äänitehosteet: Nando Eweg * Ylimääräinen tasosuunnittelu: John MacLellan * Tuottaja, ylimääräinen musiikki: Robert A. Allen * Ääniohjelmointi: Carlo Vogelsand * Ylimääräinen musiikki: Sean Hiler == Aiheesta muualla == * * Jazz 2 Online * jazzjackrabbit.net Luokka:Windows- pelit Luokka:Vuoden 1998 videopelit
Étienne Maurice Falconet

Étienne Maurice Falconet (1. joulukuuta 1716 Pariisi – 24. tammikuuta 1791 Pariisi) oli ranskalainen rokokooajan kuvanveistäjä. Falconet veisti siroja rokokootyylisiä naishahmoja. Hän työskenteli 1766−1778 Pietarissa monumentaaliveistosten parissa. Näistä varsinkin Falconetin tunnetuimmassa työssä, Pietari Suuren ratsastajapatsaassa Vaskiratsastajassa on rokokoon ohella barokille ominaista elävyyttä ja dramaattisuutta. Patsaan toteuttamisessa häntä avusti hänen oppilaansa nuori Marie-Anne Collot. Hän teki suurehkoja marmoritöitä, mutta suunnitteli myös posliinisia pienoispatsaita. Falconet toimi kuuluisan Sèvresin posliinitehtaan taiteellisena johtajana vuodesta 1757. == Valokuvia teoksista == Tiedosto:Falconet-amourmenaçant.jpg|L'Amour menaçant 1757, Louvre Tiedosto:Sèvres Jeune fille trayant une vache.jpg|Nuori tyttö lypsää lehmää, Falconetin Sèvresin tehtaalle suunnittelema posliiniveistos. Tiedosto:Étienne- Maurice- Falconet-Pygmalion-&-Galatee hermitage-4.jpg|Pygmalion ja Galatea, Eremitaasi. Tiedosto:Étienne-Maurice- Falconet-Pygmalion-&-Galatee hermitage-3.jpg|Yksityiskohta Pygmalionista ja Galateasta. ==Lähteet== ==Aiheesta muualla== Luokka:Ranskalaiset kuvanveistäjät Luokka:Rokokoo Luokka:Vuonna 1716 syntyneet Luokka:Vuonna 1791 kuolleet
Witchmaster

Witchmaster on puolalainen vuonna 1996 perustettu black/thrash metal -yhtye.__NOTOC__ ==Diskografia== Studioalbumit * * * * * * Kokoelma-albumit * * EP:t * * Split-albumit * Demot * * * == Jäsenet == * Bastis – laulu (2000–) * Geryon – kitara, laulu (1996–) * Reyash – laulu, bassokitara (1996-2000, 2003–) * Inferno – rummut (2000–2006, 2013–) === Entiset jäsenet === * Shymon – bassokitara (2000–2002) * Vitold – rummut (1996–2000) * Necrosodom – sessiobasisti (2002) * Necrolucas – sessiorumpali (2003) * Basti – rummut (2006–2013) * Zaala – rummut (1999, 2011, live) == Lähteet == == Aiheesta muualla == * * Pagan Records: Witchmaster * MusicMight: Witchmaster Luokka:Puolalaiset black metal -yhtyeet Luokka:Puolalaiset thrash metal -yhtyeet
Harald Andersin

Harald Andersin (7. maaliskuuta 1883 Viipuri – 10. maaliskuuta 1936 Helsinki) oli suomalainen arkkitehti. Andersin opiskeli Dresdenin teknillisessä korkeakoulussa vuosina 1904–1905. Arkkitehdin tutkinnon hän suoritti Suomessa Polyteknillisessä opistossa vuonna 1907. Polyteknillinen opisto muuttui yliopistotasoiseksi Teknilliseksi Korkeakouluksi seuraavana vuonna. Tutkinnon suoritettuaan hän siirtyi arkkitehdiksi Yleisten rakennusten ylihallitukseen. Vuosina 1909–1917 Andersin toimi Oulun lääninarkkitehtina ja tuolloin hän suunnitteli tärkeimmät rakennuksensa kuten Puistolan asuinkerrostalon Oulun keskustassa. Vuonna 1917 Andersin siirtyi takaisin Yleisten rakennusten ylihallituksen palvelukseen. Andersin erosi virastaan vuonna 1919. Hän toimi tämän jälkeen lähinnä teollisuuden arkkitehtina Oulussa, Kemissä ja Jyväskylässä, kunnes siirtyi asemakaavaopin opettajaksi Teknilliseen korkeakouluun vuosiksi 1925–1936. == Suunnittelutöitä == === Rakennukset === * Neuvolarakennus, Uusikatu 31, Oulu (1910) * Puistola, Isokatu 16, Oulu (1910) * Oulun Osuuskaupan rakennuksia, Pakkahuoneenkatu – päämyymälä (1911), makkaratehdas (1915) * Karila (entinen kaupparakennus), Karihaara, Kemi (1912) * Kansan Tahdon konttori, Oulun järjestötalo, Mäkelininkatu 29, Oulu (1913) * Leipomo- ja lihakaupparakennus, Karihaara, Kemi (1913) * Iin työväentalo, Iin kirkonkylä (1915) * Tuiran kirkko, Oulu (1916) * Schaumanin vaneritehtaan konttorirakennus ja toimihenkilöiden asuinrakennus Lutakko, Jyväskylä (1920–1921) * Kemi Oy:n asuintaloja, Pajusaari, Kemi (1921–1922) * Uleå-yhtiön työntekijöiden asuinrakennuksia Varjakansaari, Oulunsalo (1925–1926) === Asemakaavat === * Yhdessä Albert Richardtsonin kanssa Turun keskustan asemakaavakilpailun vuonna 1906 voittanut kaavaluonnos, jonka pohjalta on useiden muutosten jälkeen toteutunut osittain Martin alue. * Riihimäen ensimmäinen asemakaavan vuonna 1916 * Uudenkaupungin asemakaava 1920–1922 * Porin yleiskaava 1920-luvun lopulla == Kuvia rakennuksista == Kuva:Puistola_Oulu_2006_06_12.JPG|Puistola Oulussa File:Mäkelininkatu 29 Oulu 19400714.tif|Oulun järjestötalo vuonna 1940 Kuva:Tuira_Church.JPG|Tuiran kirkko == Lähteet == * Oulun Historiaseuran julkaisuja Studia Historica Tomus I (PT-paino Oy, Oulu, 1967). Esko Järventaus: Oulun lääninarkkitehdit s. 284–301. * Jatuli XVI (Pohjolan Sanomat Oy, Kemi, 1977). Heikki Matala: Kemi Oy:n rakentamisen historiaa s.384. ISBN 951-99113-5-9 * Pohjois-Pohjanmaan kulttuurihistoriallisesti merkittävät kohteet Osa 1. Pohjois-Pohjanmaan Seutukaavaliiton Julkaisu A:115. (Oulu, 1993) ISBN 951-9328-53-X * Veikko Paasio: Uudenkaupungin historia, Viides osa 1918 - 1966, s. 87 === Viitteet === == Aiheesta muualla == Luokka:Suomalaiset arkkitehdit Luokka:Vuonna 1883 syntyneet Luokka:Vuonna 1936 kuolleet
Razak Pimpong

Razak Pimpong (s. 30. joulukuuta 1982 Accra) on ghanalainen jalkapalloilija. Hän pelasi keskikentällä ja hyökkäyksessä. Seuratasolla hän edusti muun muassa tanskalaisia FC Midtjyllandia vuosina 2000–2005 sekä FC Københavnia. Pimpong oli vuoden 2001 nuorten MM-kisoissa Ghanan joukkueessa voittamassa hopeaa. Hän oli myös Ghanan joukkueessa vuoden 2004 Ateenan olympialaisissa ja vuonna 2006 Saksassa miesten MM-kisoissa, joissa hän pelasi kolmessa alkulohko-ottelussa. == Lähteet == == Aiheesta muualla == * FC Københavnin profiili Luokka:Ghanalaiset jalkapalloilijat Luokka:Vuonna 1982 syntyneet Luokka:Elävät henkilöt
Georgian sotilastie

Georgian sotilastie (, ) on Suuren Kaukasuksen ylittävä, Venäjän ja Georgian toisiinsa yhdistävä pohjois–eteläsuuntainen vuoristotie. Sen reitti alkaa Tbilisin ja Kutaisin väliseltä tieltä Mtskhetan luoteispuolelta ja johtaa Pasanaurin ja Stepantsmindan kautta Pohjois-Ossetian Vladikavkaziin. Georgian sotilastien reitti Kaukasuksen yli on ollut käytössä jo ennen ajanlaskun alkua, mutta nykyisen tien rakensivat venäläiset 1700-luvun lopulla 800 sotilaan voimin. Se menetti suuren osan merkityksestään maiden välisenä yhteytenä, kun rautatie Kaspianmeren rannikkoa pitkin valmistui vuonna 1883. Nykyisin tie muodostaa tärkeän yhteyden Tbilisistä Khevin vuoristoalueelle. Tie on huonossa kunnossa ja talvisin usein osittain suljettu lumen vuoksi. == Reitti == Georgian sotilastie haarautuu Tbilisin ja Kutaisin välisestä tiestä Mtskhetan luoteispuolella ja johtaa sieltä pohjoiseen Aragvijoen laaksoa pitkin Žinvalin padolle ja Ananuriin. Se kulkee Mtiuletin alueen läpi Pasanaurin vuoristolomakohteen kautta Gudaurin kylään. Tämä 2 196 metrin korkeudella merenpinnasta sijaitseva hiihtokeskus on tien varren korkein asuttu paikka. Seuraavaksi se ylittää Džvarin solan, joka on 2 379 metrin korkeudessa tien korkein kohta, ja saapuu Khevin vuoristoalueelle Stepantsmindan eli Qazbegin kaupunkityyppiseen taajamaan Terekjoen varrella. Tie seurailee jokilaaksoa Kazbekvuoren itäpuolella Darialin rotkon kautta Venäjän rajan yli pohjoiseen Vladikavkaziin saakka. == Kulttuuri == Lukuisat venäläiset kirjailijat seurasivat Georgian sotilastietä ja kirjoittivat kokemastaan. Aleksandr Puškin kulki tietä pitkin vuonna 1829; häntä seurasivat Mihail Lermontov, Maksim Gorki, Leo Tolstoi ja Vladimir Majakovski. == Kuvia == Tiedosto:The road, the first bridge, Groussie (A).jpg|Silta Georgian sotilastiellä 1800-luvun lopussa Tiedosto:The road, near Passanaur, Groussie (A).jpg|Tie lähellä Pasanauria 1800-luvun lopussa Tiedosto:Georgian Military Road Krestovy pass IMG 8682 1920.jpg|Džvarin sola toukokuussa Tiedosto:დარიალის ხეობა (G.N. 2011).jpg|Darialin rotko Sioni, Georgian Military Road, Khevi, Georgia.jpg Sioni, Georgian Military Road, Georgia.jpg == Lähteet == == Aiheesta muualla == *Exploring the Georgian Military Highway Hidden Europe Luokka:Georgian valtatiet Luokka:Venäjän tiet Luokka:Mtskheta- Mtianeti Luokka:Pohjois-Ossetia-Alania
Talala

Talala on kylä Punkalaitumella Pirkanmaalla. Kylä sijaitsee matkailutienä Taikayöntieksi nimetyn Huittinen–Urjala-maantien (Seututie 230) varrella, noin kilometrin keskustasta Urjalan suuntaan. Kylän tunnetuin nähtävyys on talonpoikaismuseo Yli-Kirra, joka on ollut esikuvana Mauri Kunnaksen Koiramäki-kirjoille. Muutoin kylää hallitsevat maanviljely, pellot ja metsä. ==Historia== Talalan kylän talot sijaitsivat ennen isojakoa nykyisen Yli- Kirran talonpoikaismuseon risteyksen vaiheilla maantien varressa. Isojaon myötä kylän talot (muun muassa Jalli ja Yli-Kirra) siirrettiin hajalleen ja kylän paikalle jäi vain Kirran talo. Uudemmat tilat ovat näiden vanhojen tilojen osia, entisiä torppia tai siirtoväen asutustiloja. Samoin kylässä on useita alun perin tilojen työväelle lohkottuja asuintontteja, niin kuin useimmissa Suomen kylissä. Kylän kaakkoisosassa oli pieni järvi, joka kuivattiin Haukankosken perkaamisen yhteydessä 1800-luvulla. Talalan läpi on myös kulkenut vanha Turku–Tampere-tie, josta on vielä osia jäljellä. Tien varrella sijaitsee "Ristikivi", jonka takaa tarinan mukaan ammuttiin 1900-luvun alussa eräs Punkalaitumen isännistä. ==Maantiede== Talalan kylä rajoittuu etelässä, idässä ja pohjoisessa Punkalaitumenjokeen. Pääosa kylästä onkin viljeltyä jokilaaksoa, joka rajautuu metsäiseen saarekkeeseen. Lännessä Talala rajoittuu Punkalaitumen keskustaajamaan Sarkkilaan ja Punkalaidun–Vesilahti-tiehen. Jokilaakson pellot ovat pääosin viljelykäytössä. Kylän kaakkoiskulman "Jokiniittulle" syntyy lähes joka kevät tulvajärvi 1800-luvulla kuivatun järven paikkeille. Tulvajärvellä levähtää lukuisia muuttolintuja, kuten joutsenia, kurkia ja hanhia. Peltojen laidoilta löytyy muutamia savenottoon käytettyjä kaivantoja, prunneja, joista voi onkia ruutanoita. Metsäinen selänne kylän keskiosissa koostuu pääasiassa talousmetsästä, jossa vallitsevana puulajina on kuusi. Alueella on vielä jonkin verran jäljellä vanhaa, lähes luonnontilaista metsää. Lähikyliä ovat: Sarkkila lännessä, Koskioinen idässä ja Oriniemi pohjoisessa. Luokka:Punkalaitumen kylät
Helppoa kuunneltavaa

__NOTOC__ Helppoa kuunneltavaa on YUP-yhtyeen lokakuussa 2004 julkaisema kokoelma-albumi. Se on tuplalevy, joka sisältää kaksikymmentä kappaletta yhtyeen aikaisemmilta levyiltä sekä kolme aiemmin julkaisematonta kappaletta. Uudet kappaleet olivat "Päivä kerrallaan", "Ei mikään vankileiri" ja "Luolamiehet", joista ensiksi mainittu oli tilattu elokuvan Kukkia ja sidontaa soundtrackiksi ja julkaistiin singlenä 27. syyskuuta 2004. Helppoa kuunneltavaa -kokoelman masteroinnista vastasi Minerva Pappi. Helppoa kuunneltavaa julkaistiin Universal Music Groupin Mercury Recordsin kautta. Korkein albumin saavuttama listasijoitus oli 18. Pian levyn julkaisun jälkeen (25. marraskuuta) YUP julkaisi myös DVD:n Helppoa katseltavaa ja nuottikirjan Helppoa soiteltavaa. Albumi ylsi Suomen virallisen listan sijalle 18. == Kappaleet == === CD 1 === # # # # # # # # # # # === CD 2 === # # # # # # # # # # # # == Arvostelut == * Soundi: Soundi: Levyarvio == Lähteet == == Aiheesta muualla == * Helppoa kuunneltavaa YUP:n kotisivuilla * Helppoa kuunneltavaa discogs.com -sivustolla Luokka:Vuoden 2004 kokoelma-albumit Luokka:YUP:n albumit
Kuvakudos

Kuvakudos eli seinäkudos on tavallisimmin kangaspuissa kudottu seinäverho tai muu koristetekstiili. Materiaalina käytetään yleensä villaa, rohdinta ja pellavaa sekä lisäksi muun muassa silkkiä ja metallilankaa. Kuvakudosten aiheet otettiin aikanaan yleisimmin Raamatun tapahtumista, pyhimystaruista ja ritarirunoudesta. Ranska oli 1400-luvulla alan johtava maa, ja 1500-luvun vaiheilla painopiste siirtyi Brysseliin. Maineikkaimpia valmistajia ovat olleet ranskalainen Les Gobelins -tehdas (josta nimitys gobeliini), Beauvais'n tehdas sekä 1930-luvulla varsinkin J. lurcatin ansiosta uudistunut valmistus Aubussonissa. Suomessa on säilynyt muun muassa Wismarissa 1500-luvun loppupuolella kudottu raamatullisaiheinen ns. Uudenkaupungin seinäverho (nyk. Kansallismuseossa). 1900-luvun vaihteessa alkoivat suomalaiset taiteilijat muun muassa Väinö Blomstedt, Hugo Simberg ja Akseli Gallen-Kallela suunnitella kuvakudoksia. Myöhempien aikojen taiteilijoista huomattavimpia ovat Margareta Ahlstedt-Willandt, Eva Anttila, Dora Jung, Maija Kansanen, Laila Karttunen, Oili Mäki, Irja Mikkola ja Kirsti Rantanen. ==Katso myös== *Bayeux'n seinävaate Luokka:Tekstiilit
Trevor Bolder

Trevor Bolder (9. kesäkuuta 1950 Kingston upon Hull – 21. toukokuuta 2013) oli englantilainen basisti, joka soitti muun muassa Uriah Heepissä, Wishbone Ashissa ja David Bowien taustayhtyeessä The Spiders from Mars. Bolder syntyi Kingston upon Hullissa ja korvasi vuonna 1971 Tony Viscontin David Bowien taustayhtyeessä. Hän soitti bassokitaraa ja toisinaan trumpettia albumeilla Hunky Dory (1971), The Rise and Fall of Ziggy Stardust and the Spiders from Mars (1972), Aladdin Sane (1973) ja Pin Ups (1973). Bolder on kertonut, että hänen isänsä inspiroi häntä muusikoksi Vuonna 1976 Bolder liittyi Uriah Heepiin. Hän liittyi siihen uudelleen vuonna 1983 oltuaan vuodesta 1981 lähtien tauolla. Vuosina 1981–1983 Bolder toimi yhtyeessä Wishbone Ash. Hän ehti soittaa vain yhdellä sen levyllä, Twin Barrels Burningilla. Bolder on soittanut myös Cybernautsissa, joka soitti David Bowien kappaleita covereina. Trevor Bolder kuoli 21. toukokuuta 2013. Hän sairasti haimasyöpää. ==Diskografia== ===David Bowie=== * Hunky Dory (1971) * The Rise and Fall of Ziggy Stardust and the Spiders from Mars (1972) * Aladdin Sane (1973) * Pin Ups (1973) * Ziggy Stardust - The Motion Picture * Live Santa Monica ’72 ===Cybernauts === * Cybernauts Live ===Dana Gillespie === * Weren't Born a Man ===Ken Hensley=== * Free Spirit * From Time to Time ===Mick Ronson=== * Slaughter on 10th Avenue (1974) * Play Don't Worry (1975) * Main Man * Memorial Concert ===The Spiders From Mars=== * Spiders From Mars (1976) ===Uriah Heep=== * Firefly (1977) * Innocent Victim (1977) * Fallen Angel (1978) * Conquest (1980) * Equator (1985) * Live in Europe 1979 (1986) * Live in Moscow (live, 1988) * Raging Silence (1989) * Different World' (1991) * Sea of Light (1995) * Spellbinder Live (live, 1996) * Sonic Origami (1998) * Future Echoes of the Past (live, 2000) * Acoustically Driven (live, 2001) * Electrically Driven (live, 2001) * The Magician's Birthday Party (live, 2002) * Live in the USA (2003) * Magic Night (live, 2004) * Wake the Sleeper (2008) * Celebration (2009) * Into the Wild (2011) ===Wishbone Ash=== * Twin Barrels Burning (1982) == Lähteet == == Aiheesta muualla == * Artikkeli Trevor Bolderista Allmusic.comissa Luokka:Englantilaiset basistit Luokka:Uriah Heepin jäsenet Luokka:Vuonna 1950 syntyneet Luokka:Vuonna 2013 kuolleet
Mäenpää (Punkalaidun)

Mäenpää on kylä Punkalaitumen keskiosassa Pirkanmaalla. Mäenpään kylä muodostaa yhdessä Sarkkilan kylän kanssa Punkalaitumen keskustaajaman. Kylän keskipisteenä on korkea soramäki, jonka laella sijaitsee näyttävä työväentalo. Kylän keskus sijaitsee mäen kaakkois- ja länsipuolella Huittisiin ja Vammalaan menevien teiden risteyksen läheisyydessä. Kylän halki kulkee Saunaoja, joka laskee etelässä Punkalaitumenjokeen. Mäenpään kylänraitti on ainoa osa Punkalaitumen keskustan läpi kulkevasta tiestä, joka on säästynyt 1970-luvulla suoritetulta remontilta, joka hävitti vanhan Punkalaitumen kylänraitin. Vuonna 1908 rakennettu Mäenpään työväentalo hallitsee mäeltään kylää ja läheistä jokilaaksoa. Aikansa tyylin mukaan siinä on myös torni. Talo oli aikoinaan kylän työväen kulttuurin keskus. Siellä pidettiin iltamia, tansseja ja näytettiin elokuvia. Nykyään talossa järjestetään diskoja ja satunnaisesti muita tapahtumia. Sitä myös vuokrataan juhlakäyttöön. Luokka:Punkalaitumen kylät
Trans-2-buteeni

Trans-2-buteeni on eräs buteenin (C4H8) 6:sta isomeeristä. Se on veteen liukenematon. Trans-2-buteenin moolimassa on 56,1 g/mol, sulamispiste −105 °C, kiehumispiste 1 °C, tiheys 0,6 g/cm3, itsesyttymislämpötila 324 °C ja CAS- numero 624-64-6. Trans-2-buteenin isomeerisia muotoja ovat 1-buteeni (n-buteeni), cis-2-buteeni, syklobutaani, metyylisyklopropaani ja 2-metyylipropeeni (isobuteeni) Trans-2-buteenia esiintyy hiilivetyjen krakkauksessa muodostuvissa kaasuseoksissa ja butaanin dehydrauksen tuloksena. Yhdiste voidaan erottaa 1-buteenista ja isobuteenista yksinkertaisella tislauksella. Cis-2-buteenia käytetään alkylaatin, 2-butanolin, butadieenin ja pentanolien valmistuksessa. Trans-2-buteeni on cis-2-buteenia termodynaamisesti pysyvämpi yhdiste, joksi cis-2-buteeni helposti isomeroituu.Narasimhan Calamur, Martin E. Carrera & Richard A. Wilsak: Butylenes, Kirk-Othmer Encyclopedia of Chemical Technology, John Wiley & Sons, New York, 2003. Viitattu 09.08.2013Fritz Obenaus, Wilhelm Droste & Joachim Neumeister: Butenes, Ullmann's Encyclopedia of Industrial Chemistry, John Wiley & Sons, New York, 2011. Viitattu 09.08.2013 ==Lähteet== == Aiheesta muualla == * Luokka:Alkeenit
Katharina von Bora

Katharina von Bora (29. tammikuuta 1499 Lippendorf – 20. joulukuuta 1552 Torgau) oli reformaattori Martti Lutherin vaimo vuodesta 1525 lähtien.Katarina von Bora Nordisk familjebok 3. 1905 Von Bora oli alun perin katolinen nunna, joten naimattomuuslupauksen rikkominen oli jatkoa katolisten käytäntöjen kritiikille. Pariskunta sai kuusi lasta, joiden nimet olivat Hans, Elisabeth, Magdalena, Martti nuorempi, Paul ja Margaretha. == Lähteet == * Luther.de – Katarina von Bora ===Viitteet=== == Aiheesta muualla == Luokka:Kuuluisien henkilöiden puolisot Luokka:Kristityt nunnat Luokka:Saksalaiset henkilöt Luokka:Martti Luther Luokka:Vuonna 1499 syntyneet Luokka:Vuonna 1552 kuolleet
Cis-2-buteeni

Cis-2-buteeni on eräs buteenin (C4H8) 6:sta isomeeristä. Se on veteen liukenematon. Cis-2-buteenin moolimassa on 56,1 g/mol, sulamispiste −139 °C, kiehumispiste 4 °C, tiheys 0,6 g/cm3, itsesyttymislämpötila 324 °C ja CAS- numero 590-18-1. Cis-2-buteenin isomeerisia muotoja ovat 1-buteeni (n-buteeni), trans-2-buteeni, syklobutaani, metyylisyklopropaani ja 2-metyylipropeeni eli isobuteeni. Cis-2-buteenia esiintyy hiilivetyjen krakkauksessa muodostuvissa kaasuseoksissa ja butaanin dehydrauksen tuloksena. Yhdiste voidaan erottaa 1-buteenista ja isobuteenista yksinkertaisella tislauksella. Cis-2-buteenia käytetään alkylaatin, 2-butanolin, butadieenin ja pentanolien valmistuksessa. Yhdiste myös isomeroituu helposti trans-2-buteeniksi, joka on termodynaamisesti stabiilimpi yhdiste.Narasimhan Calamur, Martin E. Carrera & Richard A. Wilsak: Butylenes, Kirk-Othmer Encyclopedia of Chemical Technology, John Wiley & Sons, New York, 2003. Viitattu 07.08.2013Fritz Obenaus, Wilhelm Droste & Joachim Neumeister: Butenes, Ullmann's Encyclopedia of Industrial Chemistry, John Wiley & Sons, New York, 2011. Viitattu 07.08.2013 == Lähteet == == Aiheesta muualla == * * ChemBlink: cis-2-Butene Luokka:Alkeenit
Starman (kappale)

”Starman” on David Bowien vuonna 1972 julkaisema kappale ja single albumilta The Rise and Fall of Ziggy Stardust and the Spiders from Mars. Se lisättiin albumille RCA:n Dennis Katzin toivomuksesta. Alun perin albumille oli tarkoitus tulla cover Chuck Berryn kappaleesta ”Round and Round”, jonka ”Starman” kuitenkin korvasi. Kappale äänitettiin Lontoossa ja singlen b-puolena oli samalle albumille sisältyvä kappale ”Suffragette City”. ”Starman” nousi Britannian singlelistalla kymmenennelle sijalle ja pysyi listoilla yksitoista viikkoa. Se pääsi myös Yhdysvaltain Billboard-listalla 65. sijalle. Singlen menestys toi David Bowielle esiintymisen Top of the Popsissa. ”Starmanin” kertosäe perustuu löyhästi Judy Garlandin lauluun ”Over the Rainbow” elokuvasta Ihmemaa Oz. Vaikutteita tuli myös T. Rexin kappaleista ”Telegram Sam” ja ”Hot Love” sekä The Supremesin ”You Keep Me Hangin’ Onista”. Helmikuussa 1999 brittiläisen Q-lehden lukijat äänestivät ”Starmanin” yhdeksi kaikkien aikojen sadasta parhaasta singlestä. Cover-versioita kappaleesta ovat esittäneet muiden muassa 10,000 Maniacs, Culture Club, Leningrad Cowboys, Bob Downe, The Diamonds, Fredi ja Joe Dolan. ==Kappaleet== A-puoli # B-puoli # * == Kokoonpano == * David Bowie – laulu, kitara * Mick Ronson – kitara * Trevor Bolder – basso * Mick Woodmansey – rummut ==Lähteet== Luokka:David Bowien kappaleet Luokka:Vuoden 1972 kappaleet
John Aloisi

John Aloisi (s. 5. helmikuuta 1976) on australialainen entinen jalkapalloilija, ja nykyinen valmentaja. Aloisi valmensi 2012–2013 Australian A-Leaguessa pelaavaa Melbourne Heartia. Kotimaansa lisäksi hän on pelannut urallaan myös Belgiassa, Italiassa, Englannissa ja Espanjassa. Aloisi kuului Australian maajoukkueeseen vuoden 2004 olympialaisissa, vuosien 1997, 2001 ja 2005 Maanosaliittojen cupissa sekä vuoden 2006 MM-kilpailuissa. == Seurat == * Adelaide City (1991–1992) * Standard Liège (1992–1993) * Royal Antwerp (1993–1995) * Cremonese (1995–1997) * Portsmouth (1997–1999) * Coventry City (1999–2001) * Osasuna (2001–2005) * Deportivo Alavés (2005–2007) * Central Coast Mariners (2007–2008) * Sydney (2008–2010) * Melbourne Heart (2010–2011) == Lähteet == Luokka:Australialaiset jalkapalloilijat Luokka:Australialaiset jalkapallovalmentajat Luokka:Vuonna 1976 syntyneet Luokka:Elävät henkilöt
Kymmenes kevät

Kymmenes kevät on vuonna 1993 ilmestynyt Yön yhdeksäs studioalbumi. Sen kappaleista Angelique on suomennos The Hooters -yhtyeen vuoden 1987 hitistä Johnny B. Levyltä löytyy myös Likaiset legendat III, joka on jatkoa Yön debyyttialbumilta Varietee löytyville Likaiset legendat I ja II -kappaleille. Ensinmainitusta on levyllä uusi versio, mutta esimerkiksi Olli Lindholm ei enää jälkeenpäin ole pitänyt sen tekemistä hyvänä ajatuksena.Lindholm, Olli ja Rantanen, Ilpo: Yhden Yön tarina, s. 124–125. WSOY 2007. ISBN 978-951-0-32853-8. Levy nousi Suomen albumilistalle neljän viikon ajaksi, ollen korkeimmillaan sijalla 30.Listat 1993 Populaarimusiikin museo Pomus. Viitattu 27.4.2015. Kymmenes kevät oli Yön ensimmäinen albumi, josta ei ilmestynyt vinyylijulkaisua. == Kappaleet == # # # # # # # # # # # == Muusikot == ;Yö * Olli Lindholm – laulu * Jani Viitanen – kitara, kosketinsoittimet, taustalaulu * Jesu Hämäläinen – basso, kosketinsoittimet, sekvensseri * Frogley – rummut, taustalaulu, laulu (8) ;Vierailijat * Mikko Kangasjärvi – kosketinsoittimet (1, 4, 5, 7, 9), haitari (2, 5) * Otto A. – sekvensseri (5) * Safka Pekkonen – kosketinsoittimet (6, 11) * Ari Toikka – kitara (11) == Lähteet == *YÖ: KYMMENES KEVÄT Finnmusic. *KYMMENES KEVÄT Likaiset Legendat. ===Viitteet=== == Aiheesta muualla == * Kymmenes kevät discogs.com -sivustolla Luokka:Yön albumit Luokka:Vuoden 1993 albumit Luokka:Jani Viitasen tuottamat albumit
McLaren Group

McLaren Group (vuosina 2015–2017 McLaren Technology Group) on Ron Dennisin perustama konserni, johon kuuluvat yhtiöt keskittyvät enimmäkseen Bruce McLarenin perustaman McLarenin Formula 1 -liiketoiminnan ympärille. Konsernin päämaja sijaitsee McLaren Technology Centreksi kutsutussa kompleksissa Wokingissa, Isossa-Britanniassa. == McLaren Groupiin kuuluvat yritykset == * McLaren Racing. Yritys, joka on Team McLaren -nimisen F1-tiimin takana. * McLaren Automotive. Urheiluautojen suunnittelua ja tuotantoa. Fuusioitui aiemmista yhtiöistä McLaren Cars ja McLaren Composites. McLaren Cars valmisti aikoinaan McLaren F1 -superautoa. McLaren Composites puolestaan harjoitti komposiittirakenteiden suunnittelua ja tuotantoa. Tällä hetkellä McLaren Automotive valmistaa mm. Mercedes-Benz SLR McLaren -urheiluautoa DaimlerChryslerin kanssa. * McLaren Electronic Systems. Elektronisten laitteiden suunnittelua ja alihankintaa useille eri moottoriurheilun aloille. * McLaren Applied Technologies. Toimii sovelluskehittäjänä muiden McLaren- konsernin yhtiöiden tarpeisiin. * McLaren Marketing. Perustettiin alun perin palvelemaan yhteistyökumppaneiden tarpeita. * Absolute Taste. Järjestää paremman tason ateriapalveluja Team McLarenille. * Lydden Circuit. Ratayhtiö Britanniassa. Vuodesta 1995 DaimlerChrysler (ent. Daimler-Benz) on toimittanut brittiläiset Ilmorin moottorit McLarenin F1-tiimille Mercedes-Benz -merkkisinä. Tammikuussa 2000 DaimlerChrysler osti 40 % osuuden konsernista Ron Dennisin ja TAG Groupin molempien omistaessa 30 %. == Lähteet == *
Täältä tulee Yö...live

Täältä tulee Yö...live on marraskuussa 1993 ilmestynyt Yön livealbumi. Vaikka se on kansitekstien mukaan äänitetty Kuopion Maxim's-ravintolassa, Alavuden nuorisoseurantalolla ja Köyliön Lallintalolla, ovat kaikki kappaleet käytännössä peräisin Köyliön konsertista, koska kahdelta ensimmäiseltä ei juurikaan saatu taltioitua käyttökelpoista materiaalia. Ainoastaan levyn loppuun piilotettu versio Hurriganesin kappaleesta It Ain't What You Do sekä yksi välispiikki ovat Kuopion ja Alavuden keikoilta.Lindholm, Olli ja Rantanen, Ilpo: Yhden Yön tarina, s. 126. WSOY 2007. ISBN 978-951-0-32853-8. Hurriganesin lisäksi albumi sisältää versiot Ratsian ja Pelle Miljoona Oy:n kappaleista Täältä tulee yö ja Hyvää yötä maailma, jotka tuohon aikaan aloittivat ja lopettivat yhtyeen keikat. Lisäksi kuullaan Yön rumpalina toimineen Frogleyn entisen yhtyeen Skädämin 1980-luvun hitti Katujen kuningatar. Levyllä vierailee myös Jussi Hakulinen , joka laulaa kappaleen Yhden illan varietee. Levy nousi Suomen albumilistalla sijalle 32 viikolla 52/1993.Listat 1993 Populaarimusiikin museo Pomus. Viitattu 28.4.2015. == Kappaleet == Albumin kansiteksteihin merkittyjen 17 kappaleen lisäksi levyn loppuun on piilotettu It Ain't What You Do, joka alkaa noin neljän minuutin hiljaisuuden jälkeen.Yö ‎– Täältä Tulee Yö ...Live Discogs. Viitattu 28.4.2015. # # # # # # # # # # # # # # # # # # == Muusikot == ;Yö * Olli Lindholm – laulu * Jani Viitanen – kitara, taustalaulu, laulu (18) * Jesu Hämäläinen – basso, kosketinsoittimet, sekvensseri * Frogley – rummut, taustalaulu, laulu (8) ;Vierailijat * Jussi Hakulinen – laulu (9) * Mikko Kangasjärvi – haitari (5), piano (8) * Marko Stenström – piano (6, 11) == Lähteet == *YÖ: TÄÄLTÄ TULEE YÖ... LIVE Finnmusic. *TÄÄLTÄ TULEE YÖ... LIVE Likaiset Legendat. ===Viitteet=== == Aiheesta muualla == * Täältä tulee Yö...live discogs.com -sivustolla Luokka:Yön albumit Luokka:Vuoden 1993 konserttitallenteet Luokka:Jani Viitasen tuottamat albumit
Hyviä vuosia

Hyviä vuosia on vuonna 1994 ilmestynyt Yön kymmenes studioalbumi. Se sisältää muun muassa ensimmäiset Pauli Hanhiniemen yhtyeelle tekemät sanoitukset sekä coverversion Pelle Miljoona Oy:n kappaleesta ”Koska sydän sanoi niin”. Levyn tunnetuin kappale on Juice Leskisen tilaustyönä sanoittama ”Ihmisen poika”, joka kertoo Olli Lindholmin pojasta. Kappaleen nimessä esiintyvä ”Ihmisen Poika” tulee Raamatusta, mutta mitään uskonnollista laulussa ei Leskisen mukaan ole.Lindholm, Olli ja Rantanen, Ilpo: Yhden Yön tarina, s. 134–135, 252. WSOY 2007. ISBN 978-951-0-32853-8. Studiossa mukana ollut Pauli Hanhiniemi on kertonut vielä tehneensä sen tekstiin joitakin pieniä muutoksia yksittäisten sanojen osalta.Hanhiniemi, Pauli: Soitto on sanoja, s. 69. Kustannus Oy Aamulehti, 2005. ISBN 952-56010-8-0. Laulun jatko-osana voidaan pitää vuonna 1997 Pirstaleet-albumilla julkaistua kappaletta ”Hetki kahden”. == Kappaleet == # # # # # # # # # # # == Muusikot == ;Yö * Olli Lindholm – laulu, kitara (11) * Jani Viitanen – kitara, kosketinsoittimet, taustalaulu * Jesu Hämäläinen – bassokitara, sekvensseri, syntetisaattori * Frogley – rummut, taustalaulu ;Vierailijat * Mikko Kangasjärvi – piano (4, 7) * Klamydia – taustalaulu (5) * Salla Mertsalo – viulu (3) * Pelle Miljoona – laulu (5) * Ari Taskinen – kosketinsoittimet (5, 6) * Jykä Telilä – slidekitara (10) * Vince – sekvensseri (2, 4) * Vähis – taustalaulu (5, 8) == Lähteet == *YÖ: HYVIÄ VUOSIA Finnmusic. *HYVIÄ VUOSIA Likaiset Legendat. ===Viitteet=== == Aiheesta muualla == * Hyviä vuosia discogs.com -sivustolla Luokka:Yön albumit Luokka:Vuoden 1994 albumit Luokka:Jani Viitasen tuottamat albumit
August Wilhelm Anton von Gneisenau

Kreivi August Wilhelm Anton von Gneisenau (27. lokakuuta 1760, Schildau, Saksi – 23. elokuuta 1831, Posen, nykyinen Poznań Puolassa) toimi preussilaisena sotamarsalkkana (1825). Hän osallistui Pohjois-Amerikan vapaussotaan Englannin puolella ja siirtyi 1786 Preussin armeijaan. Von Gneisenau saavutti kuuluisuutta Kolbergin linnoituksen puolustajana 1807. Rauhanteon jälkeen hän työskenteli uudistaakseen preussilaista armeijaa. Sodan puhjettua Ranskan kanssa von Gneisenau toimi 1813-1815 Blücherin esikuntapäällikkönä ja vaikutti ratkaisevasti tämän tekemiin päätöksiin. Luokka:Preussin sotamarsalkat Luokka:Vuonna 1760 syntyneet Luokka:Vuonna 1831 kuolleet
Johan Vitali

Johan Henrik Vitali (26. kesäkuuta 1872 Temmes – 15. helmikuuta 1940 Helsinki) oli suomalainen kunnanlääkäri ja lahtelainen kunnallispoliitikko, joka osallistui Suomen sisällissodan tapahtumiin Lahdessa. Hän oli Lahden kaupunginvaltuuston ensimmäinen puheenjohtaja. Johan Vitalin tytär Kyllikki (1901–1963) oli naimisissa arkkitehti Robert Tikkasen kanssa. Heidän poikansa oli kirjailija ja taiteilija Henrik Tikkanen, joka omaelämäkerrallisessa romaanissaan Kulosaarentie 8 (1975) kuvaa laajasti myös äidinisäänsä. Johan Vitalin nuorempi veli oli maanmittausinsinööri Veikko Vitali, jonka tytär oli korusuunnittelija Liisa Vitali. ==Lähteet== Luokka:Suomalaiset lääkärit Luokka:Lahden kaupunginvaltuutetut Luokka:Vuonna 1872 syntyneet Luokka:Vuonna 1940 kuolleet
Niilo Lappalainen

Niilo Lappalainen (22. marraskuuta 1927 Heinjoki – 17. heinäkuuta 2001) oli Suomen puolustusvoimien eversti ja sotakirjailija. Helsingin Tähtitorninmäellä ltR 1:n ilmatorjuntajoukoissa palvellut 16-vuotias Lappalainen lähti syksyllä 1944 yhdessä viiden muun nuorukaisen kanssa Pohjois-Suomen ja Norjan kautta Saksaan liittyäkseen SS-joukkoihin. Näistä vaiheistaan Lappalainen kertoi kirjassaan Vaarallisilla teillä (1998). Hän palveli urallaan puolustusvoimissa muun muassa reserviupseerikoulussa vuosina 1949–1955 ja pääesikunnassa kolmeen kertaan yhteensä noin viidentoista vuoden ajan. Hän oli myös rannikkojääkäripataljoonan komentajana 1970–1972. Hän erosi puolustusvoimien palveluksesta 1980, minkä jälkeen hän aloitti työnsä suomentajana ja kirjailijana. Hänet on kirjallisista ansioistaan palkittu kenraali Hannes Ignatiuksen kadettisäätiön kirjallisuuspalkinnon vuosina 1963, 1965 ja 1984.Suursaari toisessa maailmansodassa kansipaperi == Tuotanto == * * * * * * * * * * * * * Aselevon jälkeen (1997) * Vaarallisilla teillä (1998) * * Karjalaisperhe sodan kiroissa (2000) == Suomennokset == * Toisen maailmansodan kommandojoukot (1982), Werner Brockdorff (Geheimkommandos des zweiten Weltkrieges, 1967) == Lähteet == Luokka:Suomalaiset sotakirjailijat Luokka:Suomalaiset everstit Luokka:Suomalaiset SS-sotilaat Luokka:Vuonna 1927 syntyneet Luokka:Vuonna 2001 kuolleet
Kuutioluku

Kuutioluku on positiivinen kokonaisluku, joka on muotoa n^3, jossa n on positiivinen kokonaisluku. Esimerkiksi 27 on kuutioluku, koska 3^3 = 27. Kuutioluku saa nimensä siitä, että sen osoittamasta määrästä pisteitä voidaan muodostaa kuution muotoinen kappale. Kymmenen ensimmäistä kuutiolukua ovat 1, 8, 27, 64, 125, 216, 343, 512, 729 ja 1000. Kuutioluvuille on olemassa generoiva funktio \frac{x(x^2+4x+1)}{(x-1)^4} = x+8x^2+27x^3+64x^4+ \ldots Jokainen positiivinen kokonaisluku voidaan muodostaa enintään yhdeksän positiivisen kuutioluvun summana.Cubic Number – Wolfram MathWorld Jos negatiivisetkin kuutioluvut sallitaan, jokainen kokonaisluku voidaan muodostaa enintään viiden kuutioluvun summana. Kuusikulmiopyramidiluvut ovat samat kuin kuutioluvut. == Katso myös == * kuutio (algebra) * taksiluku == Lähteet == Luokka:Kuvioluvut
1-buteeni

1-buteeni eli n-buteeni on eräs buteenin (C4H8) 6:sta isomeeristä. Se on veteen liukenematon. 1-buteenin moolimassa on 56,1 g/mol, sulamispiste −185 °C, kiehumispiste −6 °C, itsesyttymislämpötila 385 °C ja CAS-numero 106-98-9. Yhdiste kuuluu alkeeneihin. 1-buteenin isomeerisia muotoja ovat cis-2-buteeni, trans-2-buteeni, syklobutaani, metyylisyklopropaani ja 2-metyylipropeeni eli isobuteeni. 1-Buteenia muodostuu sivutuotteena butaanista krakkauksen yhteydessä sekä eteenin valmistuksen sivutuotteena. 1-buteeni voidaan erottaa 2-buteenista tislaamalla, mutta isobuteenia ei näin saada siitä erilleen vaan on käytettävä liuotinuuttoa. 1-Buteenista valmistettavia yhdisteitä ovat muun muassa 2-butanoli, butadieeni, tetrahydrofuraani eli butyleenioksidi, pentanolin eri isomeerit ja alkylointituotteina saatavat heoteenit. 1-Buteenista valmistetaan isotaktista poly-1-buteenia Ziegler–Natta- katalyyttien avulla ja se on ainoa buteenin isomeereista, josta voidaan saada isotaktista polymeeriä tällä menetelmällä. 1-Buteenia käytetään myös kloorattujen butaanijohdannaisten valmistamiseen.Narasimhan Calamur, Martin E. Carrera & Richard A. Wilsak: Butylenes, Kirk-Othmer Encyclopedia of Chemical Technology, John Wiley & Sons, New York, 2003. Viitattu 07.08.2013Fritz Obenaus, Wilhelm Droste & Joachim Neumeister: Butenes, Ullmann's Encyclopedia of Industrial Chemistry, John Wiley & Sons, New York, 2011. Viitattu 07.08.2013 == Lähteet == == Aiheesta muualla == * *PubChem: 1-Butene *ChemBlink: 1-Butene Luokka:Alkeenit
Jussi 69

Jussi 69 (oik. Jussi Heikki Tapio Vuori, s. 11. heinäkuuta 1972 Helsinki) on suomalaisen The 69 Eyes -rockyhtyeen rumpali. Hän on ollut mukana kaikilla The 69 Eyesin albumeilla (tuli bändiin Loton tilalle toisen singlen julkaisun jälkeen). Ennen The 69 Eyesia Jussi soitti Hangman Jury -nimisessä bändissä. Lisäksi hän on tehnyt DJ-keikkoja ympäri maailmaa. Vuonna 1996 Jussi 69 soitti rumpuja Briard-yhtyeen comeback-kokoonpanossa taiteilijanimellä Jussi Jetson. Kokoonpano julkaisi albumin Briard Revisited. Vuonna 2001 Jussi 69 poseerasi Takorautaa – rock and roll -vuosikalenteri 2002 -seinäkalenteria varten, jonka julkaisija oli ohjelmatoimisto Crazy Diamond. Kalenterin tuotto meni hyväntekeväisyyteen. Vuonna 2003 Jussi 69 soitti rumpuja Gimmel-yhtyeen musiikkivideolla Roviolla, varsinaisessa kappaleessa hän ei soita rumpuja. Vuonna 2008 Jussi 69 sai oman radio-ohjelman The Night of the Vampires (myöhemmin Rock n roll Circus) Radio Rock -kanavalle. Nykyään Jussi 69 juontaa Radio Rockilla Jussi 69:n Lauantaibrunssi -ohjelmaa. Hän oli mukana myös Nelosen Hurtta ja stara -televisio-ohjelmassa. Vuonna 2013 hän tuomaroi Suomen Idolsin seitsemännellä tuotantokaudella. == Yksityiselämä == Vuorella on täysi-ikäinen tytär. Vuori omistaa The Riff -nimisen ravintolan Helsingissä. ==Diskografia== ===The 69 Eyes=== *Bump ’n’ Grind (1992) *Motor City Resurrection (1994) *Savage Garden (1995) *Wrap Your Troubles in Dreams (1997) *Wasting the Dawn (1999) *Blessed Be (2000) *Paris Kills (2002) *Framed in Blood - The Very Blessed of the 69 Eyes (2003) *Devils (2004) *Angels (2007) *Hollywood Kills – Live at the Whisky a Go Go (2008) *Back in Blood (2009) *Х (2012) *Universal Monsters (2016) *West End (2019) ==Lähteet== ==Aiheesta muualla== * * * The 69 Eyesin kotisivun diskografian maininta Briardin levystä * Takorautaa-kalenterin tiedot * Hurtta ja stara -ohjelman tiedot Luokka:The 69 Eyesin jäsenet Luokka:Suomalaiset rockrumpalit Luokka:Vuonna 1972 syntyneet Luokka:Elävät henkilöt
Massimo Oddo

Massimo Oddo (s. 14. kesäkuuta 1976 Città Sant'Angelo, Pescara, Italia) on italialainen jalkapalloilija ja valmentaja. Hän pelasi Italian maajoukkueessa yhden ottelun sekä EM-kisoissa 2004 että MM-kisoissa 2006. Kaikkiaan hän pelasi 34 maaottelua ja teki niissä yhden maalin. Oddon pelipaikka oli oikea laitapuolustaja. Hänen isänsä, Francesco Oddo, on myös ollut jalkapalloilija ja jalkapallovalmentaja. Oddo on vuodesta 2015 valmentanut Pescaraa, Udinesea ja Crotonea. == Lähteet == == Aiheesta muualla == * Profiili Yahoo! UK- sivustolla * Profiili UEFA-sivustolla * Profiili Voetbal International- sivustolla * Maajoukkuen tilastotiede Italian jalkapalloliiton sivustolla Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1976 syntyneet Luokka:Elävät henkilöt
Televiziunea Română

Televiziunea Română (tai TVR) on kansallinen koko maassa näkyvä kaupallinen televisiokanava Romaniassa. Kanava aloitti toimintansa 31. joulukuuta 1956. Televiziunea Română omistaa kanavat TVR 1, TVR 2, TVR ja TVR Cultural. Kaikki kanavan ohjelmat ovat romaniaksi. ==Aiheesta muualla== * Televiziunea Română *
Kuusikulmioluku

Kuusikulmioluku on positiivinen kokonaisluku, joka on muotoa n(2n - 1), jossa n on positiivinen kokonaisluku. Esimerkiksi 15 on kuusikulmioluku, koska 3(2\cdot 3 - 1) = 15. Kuusikulmioluku saa nimensä siitä, että sen osoittamasta määrästä pisteitä voidaan muodostaa sisäkkäisistä kuusikulmioista koostuva kuvio alla olevan kaavion mukaisella tavalla. Kaikissa sisäkkäisissä kuusikulmioissa on kaksi sivua yhteiset.Wolfram Research, MathWorld: Hexagonal Number Kuusikulmioluku on yksi monikulmioluvuista. Ensimmäiset kymmenen kuusikulmiolukua ovat 1, 6, 15, 28, 45, 66, 91, 120, 153 ja 190. Jokainen kuusikulmioluku on myös kolmioluku. == Katso myös == * Keskitetty kuusikulmioluku == Lähteet == Luokka:Kuvioluvut
Gentile da Fabriano

Gentile da Fabriano (oikealta nimeltään Gentile di Niccolo di Giovanni Massi), italialainen taidemaalari.britannica.com: Gentile da Fabriano Syntyi (luultavasti) ennen vuotta 1370 lähellä Fabrianon kaupunkia. Hänen äitinsä kuoli pojan ollessa nuori ja isä, Niccolò di Giovanni Massi vetäytyi luostariin, jossa tämä kuoli vuonna 1385. Nuori Fabriano työskenteli eri puolilla Italiaa, suurimmaksi osaksi Toscanassa. Vuonna 1408 hän työskenteli Venetsiassa. Hänen tuona aikana dogen palatsiin maalaama fresko on tuhoutunut. Siirryttyään Firenzeen hän maalasi kenties kuuluisimman teoksensa, Kuninkaiden kumarruksen 1423. Kierreltyään eri puolilla Italiaa hän saapui lopulta Roomaan, jossa hän kuoli 1427 maalatessaan freskoa (tuhoutunut). Perimätiedon mukaan hänet olisi haudattu Firenzeen, mutta taiteilijan hauta koki useiden freskojensa kohtalon – se on kadonnut. Fabrianon teokset edustavat goottilaista tyyliä. Fabrianon teoksissa on lyyristä uskonnollista tunnetta, jota sävyttää pehmeä viivarytmi, valoisat yksityiskohdat ja hienojen yksityiskohtien loistelias runsaus. == Lähteet == Luokka:Italialaiset taidemaalarit Luokka:Keskiajan taiteilijat
Bolivian jalkapallomaajoukkue

Bolivian jalkapallomaajoukkue edustaa Boliviaa kansainvälisissä kilpailuissa. Joukkue toimii Conmebolin jäsenen, Bolivian jalkapalloliiton alaisuudessa. Suurimmat kansainväliset menestykset ovat Etelä-Amerikan mestaruuden voitto 1963 sekä selviytyminen MM-kisoihin vuosina 1930, 1950 ja 1994. == Arvokisat == === MM-kisat === *1930 - Alkulohko, 12. sija *1934 - ei osallistunut *1938 - ei osallistunut *1950 - Alkulohko, 13. sija *1954 - ei osallistunut *1958 - ei osallistunut *1962–1990 - ei selviytynyt karsinnoista *1994 - Alkulohko, 21. sija *1998–2018 - ei selviytynyt karsinnoista === Copa América === *1916–1925 - Ei osallistunut *1926 - 5. sija *1927 - 4. sija *1929–1942 - Ei osallistunut *1945 - 6. sija *1946 - 6. sija *1947 - 7. sija *1949 - 4. sija *1953 - 6. sija *1955–1957 - Ei osallistunut *1959 - 7. sija *1959 - ei osallistunut *1963 - mestari *1967 - 6. sija *1975 - 1. kierros *1979 - 1. kierros *1983 - 1. kierros *1987 - 1. kierros *1989 - 1. kierros *1991 - 1. kierros *1993 - 1. kierros *1995 - puolivälierät *1997 - loppuottelu *1999 - 1. kierros (9. sija) *2001 - 1. kierros (11. sija) *2004 - 1. kierros (9. sija) *2007 - 1. kierros (10. sija) *2011 - 1. kierros *2015 - puolivälierät == Tunnettuja pelaajia == *Julio César Baldivieso *Joaquin Botero *Milton Coimbra *Marco Etcheverry *Limberg Gutierrez *Jaime Moreno *Erwin Sánchez *Marco Sandy *Carlos Leonel Trucco *Victor Ugarte == Peliasu == Bolivian virallinen peliasu koostuu vihreästä paidasta, valkeista shortseista ja vihreistä sukista. Vieraspeliasussa paidan ja housujen värit ovat päinvastoin. == Lähteet == == Aiheesta muualla == *Futboliviano Luokka:Jalkapallomaajoukkueet Maajoukkue
Klaus Alinen

Klaus Alinen (s. 22. helmikuuta 1981 Pori) on suomalainen amerikkalaisen jalkapallon pelaaja. Sisempänä laitahyökkääjänä pelaavan Alisen pituus on 198 cm ja paino 118 kg. Alinen aloitti amerikkalaisen jalkapallon pelaamisen Pori Bears -seurassa 1999. Bearsin jälkeen hän edusti Seinäjoen Crocodilesia ja Turku Trojansia ennen kuin siirtyi NFL Europan kentillä Berlin Thunderiin. Alinen teki sopimuksen NFL-liigassa pelaavan Atlanta Falconsin kanssa. Alinen ei kuitenkaan päässyt Atlantan pelaavaan kokoonpanoon ennen vuoden 2006 varsinaisen kauden alkua. Huhtikuussa 2007 hän siirtyi Suomen Vaahteraliigaan yksivuotisella sopimuksella Sea City Stormiin. Alinen palasi Pori Bearsiin kaudella 2008 ja myöhemmin päätti uransa seurassa. Pelaajauransa jälkeen Alinen on valmentanut Suomen maajoukkuetta ja Pori Bearsia. Alinen nimettiin 23. henkilönä syyskuussa 2015 SAJL:n Hall of Fameen. Alisen poika Olaus Alinen on myös amerikkalaisen jalkapallon pelaaja. == Lähteet == Luokka:Suomalaiset amerikkalaisen jalkapallon pelaajat Luokka:Vuonna 1981 syntyneet Luokka:Elävät henkilöt
Pirkkalan Viri

Pirkkalan Viri, PirVi, on pirkkalainen 1944 perustettu urheiluseura. Sen nykyisiin lajeihin kuuluu lentopallo, koripallo, jalkapallo ja kuntourheilu. Seuralla on ollut toimintaa monessa eri urheilulajissa: muun muassa hiihdossa, palloilulajeissa, yleisurheilussa, pöytätenniksessä, nyrkkeilyssä ja tenniksessä. == Lentopallo == Virillä on lentopallojoukkue sekä miesten kakkos- että kolmossarjassa. Viri pelasi Suomen mestaruussarjassa 1960- ja 1970-luvulla ja voitti SM -pronssia kaudella 1967–1968. == Koripallo == Koripallojoukkueita kaudella 2008-2009 on yhteensä kaksitoista. Virin miesten koripallojoukkue pelaa III-divisioonassa ja naisten kaksi joukkuetta pelaavat III-divisioonan läntisessä lohkossa. Juniorijoukkueet pelaavat Koripalloliiton läntisen alueen sarjoissa. Pirkkalan junioirijoukkueet ovat olleet miltei vuosittain ulkomailla turnauksissa. Tyttöjoukkueista C-94-joukkue menestyi vuonna 2008 Ruotsissa järjestetyssä kansainvälisessä junioriturnauksessa hyvin sijoittuen neljänneksi. == Jalkapallo == Jalkapallossa Virin joukkue pelasi Vitosen etelä-lohkossa. Joukkue muuttui 2007 Pirkkalan jalkapalloklubin kakkosjoukkueeksi.PJK/2 , Pirkkalan jalkapalloklubi == Lähteet == == Aiheesta muualla == * Seuran kotisivut Luokka:Pirkkalalaiset urheiluseurat Luokka:Suomalaiset koripalloseurat Luokka:Suomalaiset lentopalloseurat Luokka:Vuonna 1944 perustetut urheiluseurat Luokka:Suomen Työväen Urheiluliiton jäsenseurat